Petra Kvisli

Petra Kvisli (født Petra Evine Olsen 1. mars 1874 i Arendal, død 15. juli 1947 i Stor-Elvdal) var lærer og forfatter, særlig kjent for sangen «Eg elskar dei voggande tonar».

Hun tok eksamen fra lærerinneskole i Arendal i 1890, og etterpå fikk hun post som lærer i Åmli. Her fikk hun lære seg landsmålet. Senere virket hun som lærer i hjembyen Arendal til hun i 1898 giftet seg med læreren Knut Kvisli fra Vegårshei.  Det bodde først i Odalen; i 1900 ble ektemannen Knut Kvisli ansatt som bestyrer for amtsskolen i Stor-Elvdal og familien flyttet dit. I 1927 flyttet de videre, til Ringsaker, der ektemannen ble rektor for  fram til 1939. De hadde fire barn som vokste opp. 

Hun var engasjert i lokalpolitikk, var amatørmaler, og aktiv i ungdomslagsarbeid. Under første verdenskrig var hun sekretær for forsyningsnemnda i Stor-Elvdal.

Petra Kvisli skrev på landsmål. I tillegg til to romaner og to teaterstykker skrev hun sanger, blant annet «Sygjenta syng» og «Eg elskar dei voggande tonar». Romanen Tora Dal skildrer ungpikedrømmer og et oppvekstmiljø som kan ligne på Kvislis eget, men er ellers ikke selvbiografisk.

Forfatterskap 
 Birgit, fortelling, 1907.
 Ikkje vaksen, skuespill for amatørteater, 1911
 Tora Dal, fortelling, 1912
 Elskhug og skoghandel, skuespill for amatørteater, 1914

Referanser 

Norske romanforfattere
Norske dramatikere
Nynorskforfattere
Personer fra Arendal kommune
Personer fra Ringsaker kommune
Personer fra Stor-Elvdal kommune
Fødsler i 1874
Dødsfall i 1947